CELEX: 32007R1138
Language: hr
Date: 2007-10-01 00:00:00
Title: Uredba Komisije (EZ) br. 1138/2007 od 1. listopada 2007. o odobrenju novog korištenja benzoične kiseline ( VevoVitall ) kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               108
            
         32007R1138
   
               L 256/8
            
            
               SLUŽBENI LIST EUROPSKE UNIJE
            
            
               01.10.2007.
            
         
      UREDBA KOMISIJE (EZ) br. 1138/2007
   od 1. listopada 2007.
   o odobrenju novog korištenja benzoične kiseline (VevoVitall) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka za korištenje u hranidbi životinja te razlozi i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje pripravka navedenog u Prilogu ovoj Uredbi. Navedenom zahtjevu bile su priložene pojedinosti i dokumenti zahtijevani na temelju članka 7. stavka 3. Uredbe (EZ) br. 1831/2003.
            
         
               (3)
            
            
               Zahtjev se tiče odobrenja novog korištenja pripravka benzoične kiseline (VevoVitall) kao dodatka hrani za životinje za svinje za tov, te uvrštenja u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje pripravka benzoične kiseline (VevoVitall) odobreno je za odbijenu prasad Uredbom Komisije (EZ) br. 1730/2006 (2).
            
         
               (5)
            
            
               Novi podaci predani su u prilog zahtjevu za odobrenje za svinje za tov. Europska agencija za sigurnost hrane (Agencija) u svome mišljenju od 7. ožujka 2007. zaključila je da benzoična kiselina (VevoVitall) nema negativan učinak na zdravlje životinja, zdravlje ljudi ili okoliš (3). Nadalje je zaključila da benzoična kiselina (VevoVitall) ne predstavlja nikakav rizik koji bi, u skladu s člankom 5. stavkom 2. Uredbe (EZ) br. 1831/2003, isključio odobrenje. Prema ovome mišljenju, korištenje ovog pripravka nema negativnog učinka na navedenu dodatnu kategoriju životinja. Mišljenje Agencije preporučuje odgovarajuće mjere za sigurnost korisnika. Agencija smatra da nema potrebe za posebnim zahtjevima u vezi s praćenjem nakon stavljanja na tržište. Ovo mišljenje također potvrđuje izvješće o analitičkoj metodi dodatka hrani za životinje, koje je predao Referentni laboratorij Zajednice uspostavljen Uredbom (EZ) br. 1831/2003.
            
         
               (6)
            
            
               Procjena navedenog pripravka pokazuje da su uvjeti za odobravanje, predviđeni člankom 5. Uredbe (EZ) br. 1831/2003, zadovoljeni. U skladu s time, korištenje navedenog pripravka trebalo bi biti odobreno, kako je navedeno u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodatka „Zootehnički dodaci” i funkcionalnoj skupini „Ostali zootehnički dodaci”, odobren je kao dodatak hrani za životinje podložno uvjetima utvrđenim u navedenome Prilogu.
   Članak 2.
   Ova Uredba stupa na snagu dvadesetoga dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. listopada 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 325, 24.11.2006., str. 9.
   
      (3)  Mišljenje Znanstvenog odbora za dodatke hrani za životinje, proizvode ili tvari koji se koriste u hranidbi životinja, o sigurnosti i učinkovitosti proizvoda VevoVitall (benzojeva kiselina) kao dodatka hrani za životinje za svinje za tov skladu s Uredbom (EZ) br. 1831/2003. Usvojeno 7. ožujka 2007.The EFSA Journal (2007.) 457, str. 1. do 14.
   PRILOG
   
               Identifikacijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje
               (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese sa sadržajem vlage 12 %
            
         
               
                  Kategorija zootehničkih dodataka. Funkcionalna skupina: Ostali zootehnički dodaci (sniženje pH urina)
               
            
         
               4d210
            
            
               DSM Special Products
            
            
               Benzojeva kiselina
               (VevoVitall)
            
            
               
                            
                        
                        
                           Sastav dodatka hrani za životinje:
                           Benzoična kiselina (≥ 99,9 %)
                        
                     
                            
                        
                        
                           Značajka aktivne tvari:
                           Benzenkarboksilna kiselina, fenilkarboksilna kiselina,
                           C7H6O2
                           
                           CAS broj 65-85-0
                           Najveća količina u:
                           Ftalnoj kiselini: ≤ 100 mg/kg
                           Bifenilu ≤ 100 mg/kg
                           Teškim metalima: ≤ 10 mg/kg
                           Arsenu: ≤ 2 mg/kg
                        
                     
                            
                        
                        
                           Analitička metoda (1)
                           
                           HPLC obrnutih faza s detektorom s diodnim nizom (DAD)
                        
                     
            
               Svinje za tov
            
            
               —
            
            
               5 000
            
            
               10 000
            
            
               U uputama za korištenje treba navesti sljedeće:
               
                            
                        
                        
                           Dopunska krmna smjesa koja sadrži benzojevu kiselinu ne smije se davati svinjama za tov kao takva.
                        
                     
                            
                        
                        
                           Dopunske krmne smjese za svinje za tov trebaju se temeljito izmiješati s ostalim krmivom u dnevnom obroku.
                        
                     
                            
                        
                        
                           Za sigurnost korisnika: potrebno je poduzeti mjere za smanjenje proizvodnje prašine toga dodatka hrani za životinje koji se može udahnuti. Stranice s podacima o sigurnosti materijala (MSDS) su raspoložive.
                        
                     
            
               22.10.2017.
            
         
      (1)  Podrobnosti o analitičkim metodama raspoložive su na sljedećoj adresi Referentnog laboratorija Zajednice: www.irmm.jrc.be/crl-feed-additives.